Die Afrikaanse aktrise Milan Murray is ’n vrou van vele talente: sy speel toneel, skryf kinderboeke, doen regie en besit ’n uitgewery, Murray & Me. Nou stel Milan ’n animasie-kortfilm by die Silwerskermfees bekend - en dis ’n eerste vir die fees.
Die kortfilm, waarvan Milan ook die regie behartig het, gaan môre vir die eerste keer voor ’n gehoor gewys word. "Ek het nou ’n paar keer die kortfilm gekyk sodat ek nie môre huil nie ... ek is op my senuwees," het Milan aan SARIE.com erken.
’n Besige jaar lê vir Milan voor. Dit sluit ’n opvolgreeks in, maar ongelukkig kan sy nie veel meer verklap nie.